Fantastisk lejlighed og vært!
Antoine meldte tilbage på vores booking med det samme. Han var hurtig og nem at kommunikere med over WhatsApp, og var utrolig large med både ankomst og afgangstidspunkt, så vi ikke behøvede at komme efter 14 eller rejse inden 11 :)
Lejligheden i sig selv lå i en stille gård, og var alletiders til en familie på 4. Der var pænt rent, nyt linned og der manglede absolut ingenting. Nabolaget er også rigtig fint, selvom Moabit er kendt for at være et "arbejder-kvarter" og dermed ikke for de fineste folk. Det passede os fint og der var gå-afstand til Mitte og diverse andre steder.
Vi havde et dejligt ophold i Berlin og vil absolut benytte os af Antoine igen en anden gang :)